text: Rod og svindel i restaurationsbranchen
  22 marts 2011 kl. 12.39
  Razzia i Vejle mod restauranter, værtshuse og kiosker viste, at det er en rådden branche.
  Det var SKAT Billund i samarbejde med Pensionsstyrelsen, der kontrollerede branchen.
  Over de 2 dage blev 30 virksomheder kontrolleret.
  I over halvdelen af de besøgte virksomheder blev der konstateret rod i regnskabet, og problemer med de ansatte. 
  3 personer blev anholdt af politiet, fordi havde stjålne sager på sig. 
  På et værtshus blev der desuden fundet stjålne mobiltelefoner.
  4 asylansøgere og 10 andre udførte arbejde, samtidig med at de modtog offentlige ydelser. 
  En blev stoppet i en bil, som SKAT mener skal beskattes. Bilen er iøvrigt meget dyr - 2,5 mio.
  SKAT konstaterer, at det fortsat er populært at bruge arbejdskraft i restaurationsbranchen, der har snablen i offentlige kasser og altså begår socialt bedrageri.
  I to kiosker blev der beslaglagt ulovligt øl og ulovligt vandpibetobak.
  